CELEX: 62012TN0200
Language: sl
Date: 2012-05-09 00:00:00
Title: Zadeva T-200/12: Tožba, vložena 9. maja 2012 – Shannon Free Airport Development proti Komisiji

25.8.2012   
            
            
               SL
            
            
               Uradni list Evropske unije
            
            
               C 258/22
            
         Tožba, vložena 9. maja 2012 – Shannon Free Airport Development proti Komisiji
   (Zadeva T-200/12)
   2012/C 258/41
   Jezik postopka: angleščina
   
      Stranki
   
   
      Tožeča stranka: Shannon Free Airport Development Co. Ltd (Shannon, Irska) (zastopnik: S. Pappas, odvetnik)
   
      Tožena stranka: Evropska komisija
   
      Predlogi
   
   
               —
            
            
               Sklep oddelka za pogodbe in finance pri Delegaciji Evropske Unije v Ukrajini z dne 28. februarja 2012, ki je izpodbijan s to tožbo in je bil sprejet v okviru razpisa EuropeAid/131567/C/SER/UA „Projekt podpore in razvejanja turizma na Krimu“, in nadaljnji sklepi istega organa ter direktorja generalnega direktorata Evropske komisije za razvoj naj se razglasijo za nične;
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               S prvim tožbenim razlogom zatrjuje kršitev bistvene postopkovne zahteve glede obrazložitve in poudarja, da
               
                           —
                        
                        
                           sodna praksa in zakonodaja toženi stranki nalagata obveznost jasno obrazložiti prednosti izbrane ponudbe in ne zadošča le izpodbijanje dokazov, ki jih predloži tožeča stranka, dobra uprava mora preizkusiti, ali odražajo resničnost, in obravnavati navedbe pravilno, še toliko bolj kadar različne obteževalne okoliščine zaostrujejo to zahtevo.
                        
                     
         
               2.
            
            
               Z drugim tožbenim razlogom zatrjuje kršitev bistvene postopkovne zahteve po spoštovanju veljavnega postopka in poudarja, da
               
                           —
                        
                        
                           so bile v zvezi z ocenjevalnim postopkom, ki mu je sledila komisija za ocenjevanje, podane nepravilnosti, ki so bile toženi stranki znane, vendar jih ni upoštevala pred objavo rezultatov. Zato so nadaljnji sklepi nezakoniti v delu, v katerem temeljijo na rezultatu navedenih nepravilnosti.
                        
                     
         
               3.
            
            
               S tretjim tožbenim razlogom zatrjuje kršitev enakega obravnavanja in zlorabo pooblastil, ker:
               
                           —
                        
                        
                           je bil nezakoniti postopek uporabljen le v primeru konzorcija, katerega del je bila tožeča stranka, kar je v nasprotju z načelom prepovedi diskriminacije. Prav tako se zdi, da je bil edini namen nezakonitega postopka izločitev konzorcija tožeče stranke s prvega mesta na ocenjevalnem seznamu.